CELEX: 32016D2322
Language: hr
Date: 2016-12-19 00:00:00
Title: Provedbena odluka Komisije (EU) 2016/2322 оd 19. prosinca 2016. o formatu potvrde o izvršenju recikliranja brodova u skladu s Uredbom (EU) br. 1257/2013 Europskog parlamenta i Vijeća o recikliranju brodova (Tekst značajan za EGP )

20.12.2016   
               
               
                  HR
               
               
                  Službeni list Europske unije
               
               
                  L 345/117
               
            PROVEDBENA ODLUKA KOMISIJE (EU) 2016/2322
      оd 19. prosinca 2016.
      o formatu potvrde o izvršenju recikliranja brodova u skladu s Uredbom (EU) br. 1257/2013 Europskog parlamenta i Vijeća o recikliranju brodova
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1257/2013 Europskog parlamenta i Vijeća od 20. studenoga 2013. o recikliranju brodova i izmjeni Uredbe (EZ) br. 1013/2006 i Direktive 2009/16/EZ (1), a posebno njezin članak 13. stavak 3. točku (b),
      budući da:
      
                  (1)
               
               
                  Uredbom (EU) br. 1257/2013 utvrđuju se zahtjevi za poduzeća za recikliranje brodova, postrojenja za recikliranje brodova i operatere postrojenja za recikliranje brodova u vezi s recikliranjem brodova koji plove pod zastavom države članice Unije.
               
            
                  (2)
               
               
                  Na temelju članka 13. stavka 2. točke (c) Uredbe (EU) br. 1257/2013 operater postrojenja za recikliranje brodova u roku od 14 dana od dana ukupnog ili djelomičnog recikliranja u skladu s planom recikliranja broda šalje potvrdu o izvršenju upravi koja je tom brodu izdala svjedodžbu o spremnosti za recikliranje. Format potvrde o izvršenju mora biti u skladu s Dodatkom 7. Međunarodnoj konvenciji za sigurno recikliranje brodova na način koji je prihvatljiv za okoliš, koja je donesena u Hong Kongu 15. svibnja 2009. („Konvencija iz Hong Konga”).
               
            
                  (3)
               
               
                  U skladu s člankom 3. stavkom 6. Uredbe (EU) br. 1257/2013 „recikliranje brodova” znači potpuno ili djelomično rastavljanje broda. Stoga je u slučaju djelomičnog rastavljanja potrebna potvrda o izvršenju. Format potvrde o izvršenju odnosi se na jedinstveno postrojenje za recikliranje brodova. Ako se rastavljanje broda provodi u nekoliko postrojenja, potrebna je posebna potvrda o izvršenju za svako postrojenje uključeno u postupak rastavljanja.
               
            
                  (4)
               
               
                  Mjere predviđene ovom Odlukom u skladu su s mišljenjem Odbora za Uredbu o recikliranju brodova uspostavljenog člankom 25. Uredbe (EU) br. 1257/2013,
               
            DONIJELA JE OVU ODLUKU:
      Članak 1.
      Potvrde o izvršenju recikliranja broda u okviru članka 13. stavka 2. točke (c) Uredbe (EU) br. 1257/2013 moraju biti u skladu s formatom iz Priloga ovoj Odluci.
      Članak 2.
      Ova Odluka stupa na snagu dvadesetog dana od dana objave u Službenom listu Europske unije.
      
      
         Sastavljeno u Bruxellesu 19. prosinca 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 330, 10.12.2013., str. 1.
      
      
         PRILOG
         
            
         Tekst slike
         
            POTVRDA O IZVRŠENJU RECIKLIRANJA BRODA
            u skladu s Uredbom (EU) br. 1257/2013 Europskog parlamenta i Vijeća o recikliranju brodova
            Ovaj je dokument potvrda o izvršenju recikliranja broda za brod
            (Ime broda prilikom prihvata na recikliranje/deregistracije)
            Podaci o brodu prihvaćenom na recikliranje
            Broj ili znak raspoznavanja
            Luka upisa
            Bruto tonaža
            Broj IMO
            Ime i adresa vlasnika broda
            IMO identifikacijski broj upisanog vlasnika
            IMO identifikacijski broj poduzeća
            Datum konstrukcije
            POTVRĐUJE SE:
            Brod je recikliran u skladu s planom recikliranja broda i Uredbom (EU) br. 1257/2013 u postrojenju
            (Ime i lokacija ovlaštenog postrojenja za recikliranje brodova)
            Recikliranje broda izvršeno je u skladu s Uredbom (EU) br. 1257/2013 dana
            (dd.mm.gggg.)
            (Datum izvršenja)
            U
            (Mjesto izdavanja potvrde o izvršenju)
            dana (dd.mm.gggg.)
            (Datum izdavanja)
            (Potpis operatera ili ovlaštenog predstavnika postrojenja za recikliranje brodova)